rlitschk/wikidir huggingface dataset:
Spider Murphy Gang D Speida Mürfi Geng - "Spider Murphy Gang" wiads gschriam - is a Musi-Gruppn aus Minga, wo durch Rock ’n’ Roll-Musi mit an eiganan Stil, die meistn vo ihre Liada san auf boarisch, bekannt gworn is. Da musikalische Schwerpunkt von da Geng is a klassischa Rock ’n’ Roi, bsondas prägt vom Klampfn-Spui vom Gmell Gerhard, des wos vom Chuck Berry inspiriat woarn is. Dazua kemma no Eihfliass ais da Voiksmusi und Tanzmusi vo de Fuchzga und Sechzga Joar. "Skandal im Sperrbezirk" 1981 is eana greaßta Erfoig gwen, do woarns af'm 1. Plotz ind Musi-Charts in de deitschsprochign Lenda. D Bend tritt bis heit live af. Da glernte Bankkaufmo Günther Sigl hot 1977 zsamm mitn Fernmoidehondwerka Gerhard Gmell (gnennt: „Barny Murphy“), am Schlogzaiga Franz Trojan und am Physik-Studentn Michael Busse d Speida Mürfi Geng gründt. Da Nama is nooch em fiktiefn Gengsta "Speida Mürfi" ausm Elvis Presley-Song "Jailhouse Rock" entstondn. Znahxt amoi hot d Bend bekonnte Rocknroi-Stickl ausn USA-Top-Forti-Charts covert, drunter vui Chuck-Berry- und Elvis-Tittl. Noach a poar afoigroachn Aftrittn, zum Boaspui im Schwabinga Musiklub "Memoland", hot Memo Rhein, da Bsitza von dem Klub, dena d 1. Langspuiplattn produziat, de wo "Rock'n'Roll" ghoaßn hot. Und do is da
Weidn in da Owapfalz (nordboarisch: d Wein, amtli: Weiden i.d.OPf.) is a kroasfreie Stod, de wo vom Landkroas Neistodt an da Woidnaab umgebm is. Weidn is a es Handels- und Dienstleisdungszentrum in da nördlichn Owapfalz. Erschtmois is Weidn im Johr 1241 ols „apud Weidn“(lat.:bei/zu Weiden) urkundlich erwähnt worn. Im Johr 1536 houds brennt in Weidn und es san ner siem Heisa iwablim. Dann san um 1634 1.800 Leit in Weidn an da Pest gstorm. 1863 houd Weidn dann a Eisnbahnanbindung greigt, woduach da Aufstieg vo Weidn oogfangt houd. Im Johr 1991 is Weidn dann 750 Johr old worn. 1994 kummts zua Gründung vo da Fachhochschui Amberg-Weidn. Am 1. Sebtemba 2007 hot Weidn 42.591 Eihwohna ghabt, am 31. Dez. 2014 woans 41.817. Zum 1. Septemba 2007 houd Kurt Seggewiß (SPD) des Amt vom Obabuagamoasta vom Hans Schröpf (CSU) übanumma. Nach zwoa Vaurteilunga weng Untreue und Steiahintaziehung zum Nochteil vo da Stod is der aus „gesundheitliche Gründe“ vo seim Amt zrucktretn. Issy-les-Moulineaux, Frankreich, is seit 1962 (easchte Begegnunga 1954) Macerata, Italien, is seit 1963 (easchte Begegnunga 1954) Weiden am See, Österreich, is seit 1969 Annaberg-Buchholz, Deutschland, is seit 1990 Mariánské Lázně (Marienbad), Tschechien, is seit 2008 U. S. Army Garrison, Grafenwoehr, is
S Boarische is a Schbroch mid ana 1500 Joa oidn Gschicht. Fu da Zeid noch n End fum Remischn Reich bis zan heitign Dog wiad in da Region um d Donau und de östlichn Oipn Boarisch gret. S Boarische hod si im Mitloita noch Noadn iwa d Donau und in Sidn und Ostn ausbroat und sogoa de ödastn schriflichn Dokument de ned auf Latein sondan in oana fu de faschidanen geamanischn Foiksschbrochn gschrim woan han, soan Boarisch. Schbeda hom si in da Mitn fum heiting Deitschlaund d easchdn Foamen fu ana iwaregionaln deitschn Schriftschbroch entwükit und s Boarische is oiwei mea zu am Dialekt woan, dea zwoa gret owa ned gschrim woan is. So richdig duachgsezt hod si s Hochdeitsch im 18. Joahundat und blos nu a boa Mundoat-Dichda haum wos in oana fu de fün Variantn fum Boarischn aufgschrim. Seid deara Zeid gibt s a an grosn schbrochlichn Eiflus fu hochdeitsche Wöata und Redewendungen. Heid iss Boarische oane fu de grestn Dialektgrupn im deitschn Schbrochraum und wiad oiwei nu fu fü Leit in Boarn, Estareich und Siddiaroi gret. Es gibt seid a boa Joa a wida mea Fasuach Boarisch zan schreim, in da Schui, fu Schriftschdöla und a do
Da "Morgenschtean" is a Zeidschrift fia estareichische Literatua in boarischa Sproch und wiad fu da ÖDA (Österreichische DialektautorInnen Institut) aussa gem. Noch ana zeidwailing Bause und finanziele Broblem easchaind de Zeidschrift seid 2002 wida reglmessi fia Moi im Joa mid ana Auflog fu 10.000 Schdikl. De Morgenschtean Dialekt-Zeidschrift erschaind fiatljealich ois Bailog zua Uhudla-Schdrossnzeidschrift und wiad a unobhengig dafau ois Abo faschikt. Da Schweapunkt fum Morgenschtean is estareichische Dialekt-Literatua und in jeda Ausgob wean Prosadext, Gedichtl und Kuazgschichtn fu faschidane Autoan und Autoarinen faöfentlicht. Da Easchainungsoat is zwoa Wean, owa de Text san fu Schreiwa aus ole Bundeslenda, fum Buagnlaund bis Foararlbeag. Autoan und Autoarinen kinan zu da Zeidschrift Text aischika und so im Morgenschtean faöfentlicht wean. D "Blattlinie" fum Morgenschtean is noch aigena Definition "kritisch" und geng des "heimatlich-idyllische" Stereotüp und es wean a bolitische Dialekt-Text obdrukt, de maisdns eha links fu da Mitn san. Aussadem untaschdüzt da Morgenschtean Mindaheitn-Deman und Menschnrechtsaungelengheitn und bringd a Dialekt-Text fu Imigrantn und neiche Estareicha, ois wia a feminisdische Text. De Zeidschrift is 1989 grindd woan und am Aufaung fum Bernhard Bünker und in Hans-Jörg Waldner aussagem woan. Nochdem in de 90ga Joa de Zeidschrift reglmessi ausa kema is, hods 1998 finanziele Schwiarigkaitn
Da Freisleder Franz is a boarischa Schriftsteja und Journalist, dea 1931 z Minga auf d Wejd kema is und doat im Stodoal Schwabing afgwochsa is. 1950 hod da Freisleder Franz s Abitur gmocht, danoch hod a Theatawissnschaft und Publizistik studiat. 1956 is a zua Sidddeitschn Zeidung kema und woa dann lange Zeit do Lokalchef (Ressortleiter). Seit 1997 is a im Ruhestand. Bekannt is a voa oim duach seine Dialekt-Biacha und Gedichtl, de a aa äfda im Feanseng und im Radio voaglesn hod. Seit iwa 50 Joa schuidat da Freisleder Franz s Mingara Lem in oin Facettn in ana obwechslungsreichn Mischung vo Vaganganem und Gengwärtigem, Kuituagschichtlichem und Sejbsterlebtm. Imma wieda pointiat er mit Dialekt-Versn und Gedichtln seine Beobachtunga. Ea hod sogoa a Buach iwa de Gschicht vo Bayern auf Boarisch gschriem, vo da Stoazeit bis heit. Ea is a oana vo de „Münchner Turmschreiber“ und woa vo 1996 bis 2000 President vum Mingara „Trabrenn- und Zuchtverein“. Ja mei Da Bayer, des woaß ma, der redt ned gern vui. Speziell wenn dazua kummt, daß er aa ned wui. Da gibts dann an Spruch, in den legt a ois nei, und der hoaßt „Ja mei“. 1981 Tukan-Preis fia Literatua fu da Landeshaptstod Minga
Heimandl ohean?/i sogt ma in Bayern, Estareich und Siddiaroi zu Konsdrukzionen, de ma am Wisn zan Hei drikan aufschdöd. Nochn man wiad s'Hei oda s'Groamad mid da Heigowi auf a hüzans Gschdö aufgschlicht und zan drikan in da Son auf da Wisn schdee lossn. Es gibt Heimandl-Gschdö mid 3 oda 4 Gweaschdeka, efda siagt ma owa piaramidnfeamige Heimandl wo s'Gschdöö aus drei aufrechde Schdeka bschded, fost wia a Indiana-Tipi. S'feichde frisch gmade Gros wiad auf des Gschdöö draufglegt oda aufi gschlicht und soid so s Hei schnöla drikan. Fia d Bauan is nemli wichdi, dass Hei oda s'Groamad druka wiad, weis eana sunst dafeid und oisa feichde kau mas a ned in Heischdo'l eilogan. Heimandl san oft recht kunstfoi aufgschlicht und schaun recht schee aus. Se hoidn s'Gros a daun druka, wauns amoi lenga rengt und fria haum maunche kloan Bauan, de goa koan Schdodl gobt haum, s'Hei sogoa auf de Oat bis in Winta eini glogat. Mandl hoassns desweng wei de Heihaufn "maunshoch" san und fu da Weidn wia Mandl ausschaun und ma glaum kintad, do schded wea auf'n Föd. Heid siagt ma Heimandl neta nu södn, wei s'Heimocha meisdns maschinel min Drakdoa gmad wiad. Oft wiad s Hei
Da Girtler Roland (* 31. Mai 1941 Wean-Ottakring) is a estareichischa Soziolog und Kuituaantropolog. Ea is bekaunt fia seine fün Biacha iwa soziale Raundgrupn und wai a oft im Feansen zan seng is, wo a ois oana fu de wenigstn Wissnschoftla öfentli im Dialekt ret. Da Girtler Roland is 1941 in Wean, im 16. Hib, auf d Wöd kema ois Bua fum schbedan Launddokda Dr. Roland Girtler und den seina Frau da Leopoldine, de a a Dokdarin woa. Sai Kindheit hod a in Schbidoi am Bian, in Owaestareich, fabrocht, wo a a in d Foikschui gaunga is. Fum 1951a Joa bis 59 is a ins Gimnasium fum Glosda Gremsminsda gaunga, wo a a d Matuara gmocht hod. 1967 hod a zan Schdudian augfaungt an da filosofischn Fakuldet in Wean, wo a Etnologi, Uagschicht, Filosofi und Soziologi gmocht hod. Ois Schdudent hod a si a Zuabrod fadeant ois Biafiara, hod am Noschmoak goawat und woa Fümkompars. 1971 hod a sein Dokda in Filosofi gmocht und 1979 is a Brofessa auf da Hauptuni in Wean woan. Ea is in Estareich recht bekaunt weng de fün Biacha de a gschrim hod, seine dailwais recht unkonvenzioneln Foaschungsmetodn und wai a weng seine Gschicht a
Es Eadzeisal (Spermophilus citellus) is a Nogeviech (Rodentia) aus da Famülie vo de Echtn Heandln (Sciuridae), wos in Steppm und auf Wiesn in Vuadarasien, Middl- und Siidosteiropa dahaam is. Es is de aanziche Oat aus da Goddung vo de Eadzeisal (Spermophilus), de wos bis noch Middleiropa einegeht. Auf Standartdeitsch haaßts „Europäisches Ziesel“, wobei da Naum im estarreichischn Weatabiachl ois Neutrum dosteht, im Duden oba ois Maskulinum. Wäus heitzdog scho a recht a rares Viech is stehts in da gaunzn EU unta Natuaschutz. Es Eadzeisal hod an laungzoganan Keapa mit kuaze Haxn und an relativ kuazn, leicht buschign Schwaaf. Aufn Schädl foin de klaan Uawaschln und de großn Eigaln auf. In de Waungan hoz Toschn, wo s as Fuada saummen kau. Da Keapa is 18 bis 23 cm laung, da Schwaaf 4,4 bis 7,5 cm. Es Gwicht schwaunkt - je noch da Joahreszeid, de wos grod is - vo 190 g (nochn Wintaschlof) bis 430 g (vuam Wintaschlof). Es Föö is am Bugl und auf da Seitn gööbgrau bis hööbraun, am Bauch is a wengl hölla. Waumma genau schaut, siecht mar am Bugl zoate, a bissl höllare Fleckaln. Aa um de Eigln umadum is a a wengl höllara Ring. Eadzeisal san
Unta Klima vaschtähd ma as an Duachschniddsvalaff vo Variationa in da Temperatua, im Niedaschlog, im Luftdruck, im Wind und andan Wedavariablen vo ana bschtimmtn Region iwa an lengan Zeidraum. Eadaweamung Commons: Klima – Sammlung vo Buidl, Videos und Audiodateien atmosphere.mpg.de: Environmental Science Published for Everybody Round the Earth (ESPERE) bildungsserver.hamburg.de mcc-berlin.net: Mercator Research Institute on Global Commons and Climate Change (MCC)
Da Charles Albert Ferguson (* 6da Juli 1921 in Filadelfia, USA; † 2dn Septemba 1998), Schbiznaum "Fergie", woar a amearikanischa Schbrochwissnschoftla und oana fu de Begründa fu da Soziolinguisdik, an neichn Wissnschoftszwaig, dea mid komplet niachn Konzeptn schwiarige linguisdische Frong zan analisiad und eaklean fasuacht. Ea woa laung Brofessa auf da Stanford-Uni in Kalifoanien und unta seina Laitung is da TOEFL-Test entwükit woan. Da Charles Ferguson hod si schau oisa junga recht fia Schbrochn intressiad und desweng a an da University of Pennsylvania Oarientalisdik schdudiad und sei Diplomoawad iwa d Verbn im marokanischn Arabisch gschrim (1943). Im Joa 1945 hod a sein Dokda gmocht mid ana Dissatazion iwa d Bengalische Umgaungsschbroch. Danoch woar a am Foreign Service Institute, da Akademi fia US-amearikanische Diplomatn in Woschingtn. Danoch woar a a Zeid laung im Libanon und in Indian und hod schbeda Arabisch auf da Harvard Uni untaricht. 1959 is a fu Harvard weg gaunga und Laita fum Zentrum fia aungwente Linguistik (Center for Applied Linguistics) in Woschingtn D.C. woan, wo a mosgeblich an da Entwiklung fum TOEFL-Test midgoawat hod (Test of English as a Foreign Language). Den Test muas jeda ned Englisch-schbrochige Auslenda mocha, waun a auf amearikanisch Unis schdudian wü oda
Da Michael G. Clyne is a ausdralischa Linguist und Schbrochfoascha, dea si fü mid Zwoaschbrochigkaid ausanaund gsezt hod und a fü iwa d Situazion fu da deitschn Schbroch gschrim hod. Ea güt heit ois oana fu de brominentasdn Fadreta fum Konzept fu pluarizentrische Schbrochn, am Begrif dea aufn Heinz Kloss zruk ged. Da Michael Clyne woa oisa junga auf da Caulfield Grammar School in Melbourne und hod schbeda auf da University of Melbourne geamanische Schbrochn (Deitsch, Holendisch, Noawegisch, Islendisch) und Franzesisch schdudiad. Seine Deitsch-Kentnisse hod a a auf da Uni in Ütrecht und Bonn waida fadiaft, befoar a 1965 auf da Monash University in Melbourne sein Dokda gmocht hod, mid ana Dissatazion iwa "Zwoaschbrochigkaid und Schbrochkondakt bai Imigrantn". Danoch hod is a auf da Monash Uni blim und hod si mid soziolinguisdischn Deman bschefdigt, sowoi wos Ausdralien und a Airopa bedrift, mid intakultuarela Komunikazion, mid Schbrochbolidik und ea hod analisiad wia Leit a zwoate Schbroch leanan. Fu 1988 bis 2001 woar a Brofessa fia Linguisdik an dear Uni und is seid 2001 Foascha auf da Melbourne University und doatn a Diarekda fum Insdidut fia Measchbrochigkaid und Intakultuarele Komunikazion (Multilingualism and Cross-Cultural Communication). Ea hod an Haufn Biacha und wissnschoftliche Artikl
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Oibanien is a Stoot in Sideiropa. Ea grenzd: im Noadn on Montenegro und im Noadostn on an Kosovo, im Ostn on Noadmazedonien und im Sidn on Griachaland. De natialiche Westgrenz wead duachs Gstod vo da Adria und em onischn Meea buidd, woduach as Lond zua de Orainastootn vom Middlmeea zejd wead. Nazionoifeiadog sand da 28. und da 29. Novemba, des is za oan da Unobhängigkeitsdog und zan ondan da Befreiungsdog vo Oibanien (1944). Mid ana Fläch vo 28.748 Quadratkilometa is Oibanien a wengai kloana wia Bejgien und hod mid za. 2,8 Milliona Eihwohna (2011) a wengai weniga Bevejkarung wia Berlin. Oibanien hod 362 Kilometa Gstod. Und meahra wia zwoa Driddl vom Stootsgebiet sand Beagland bzw. Houchgebiag. Peter Jordan, Karl Kaser u. a. (Hrsg.): Albanien. Geographie - Historische Anthropologie - Geschichte - Kultur - Postkommunistische Transformation. Österreichische Osthefte. Sonderband 17. Peter Lang, Frankfurt/a. M. 2003. ISBN 3-631-39416-0 Peter Bartl: Albanien. Pustet, Rengschburg 1995. ISBN 3-7917-1451-1 Christine von Kohl: Albanien. Beck'sche Reihe, Minga 2003. ISBN 3-406-50902-9 Marianne Graf: Albanien nördlich des Shkumbin. Ein Stück vergessenes Südeuropa. Gnas 2003. ISBN 3-7059-0166-4 Commons: Albanien – Oibum mit Buidl, Videos und Audiodateien Wikimedia-Atlas: Oibanien – geografische und historische Koartn Statistikn za
Vorlage:Infobox Gemeinde in Deutschland/Wartung/Moakt Obanzoi is a Moagt im niedabayrischn Landkroas Bassa und a Eaholungsort, dea wo vom Stoot onakant is. Obanzoi ligd direkt an da Doana. Iwa d' B kimmt ma ins 18 km entfeante Bassa und in de ana Richtung af Wegschoad (noch 16 km), des an da obaestareichischn Grenz ligt. Mit da Fähre ka ma af d'estareichische Seitn foan. Vo doat sans blos mea no 65 km iwa de B 130 af Linz. Dirnau Untagriasbo Vichtnstoa (im Sauwoid, Oö.) D'Gmoa sezt se zam aus Obainzoi, Erlau bei Bossa, Nottau, Rackling, Hoa bei Bossa, Edereschtorf, Loibeschdoaf, Gruab, Ed, Edstol, Figermui, Himesed, Matznberg, Niedernhof, Breitwis, Stoaed und Roihaisl. Nochboagemoandn in Obaestareich san Vichtnstoa und Estanberg. De Flußmittn vo da Doana is d'Grenz zwischn Baian und Obaestareich. Friras hod ma den Ort "Griasbo am niadan Moagt" oda "Nidagriasbo in da Zoi" nennt. Damois woar Obanzoi no midm heitign Untergriasbo banand. 1359 hods danna s'Moagtrecht griagt. Obanzoi war damois berümt fia sein Grafit, den ma zum Haferlmocha braucht hot. Umara 1530 hod der Ort desweng "Hafnazoi" g'hoaßn. De letzte Obanzoia Schmoiztieglfabrik hod se sogoa bis 1940 g'hoidn. Im 17. Jahrhundat hod se dann "Obanzoi" ois Ortsnam duachgsetzt. Im Obanzoia Schloss hod
1 EUR = Fehler im Ausdruck: Unerwarteter Operator / ATS 1 ATS = Fehler im Ausdruck: Unerwarteter Operator * EUR 1 CHF = Fehler im Ausdruck: Unerwarteter Operator / ATS 1 ATS = Fehler im Ausdruck: Unerwarteter Operator * CHF }} --> Da Schilling, Schülling oda Schlei is des Göd, des wos vuam Euro in Östareich im Umlauf gwen is. Da Schilling woa vo 1925 bis 2002 de offiziölle Wearung. Nua in da Nazizeit vo 1938 und 1945 hod de Reichsmark goitn. Noch da Euroeiführung hom si trotzdem vü Leit a poa "Schülling", wia ma a sogt, ghoitn und se net gegn Euro eitauscht. Die Obkiazung fian Schilling is entweda ATS, ÖS oda afoch nua S. Österreichische Nationalbank: Chronologische Auflistung aller Banknoten. Karl Bachinger et. al: Abschied vom Schilling. Eine österreichische Wirtschaftsgeschichte. Verlag Styria, Graz-Wean-Köln 2001, ISBN 3-222-12872-3.
Kesslbodn is a gloane Ortschaft im niederboarischn Landkroas Straubing-Boong. Des gheat zua Gmeindn Wiesnfeyn. Kesslbodn hod a eigne Kloakläranlag zamm midn Nochboaort Rothenbrunn. Wey a an Löschweiher. http://www.bayerische-landesbibliothek-online.de/orte/ortssuche_action.html?anzeige=voll&modus=automat&tempus=+20110319/093612&attr=OBJ&val=26280
Schwoaßn (hochdeitsch: schweißen) is a spanlos' Fertigungsvafahrn, bei dem mehra Oanzltei zu wos gressam zsammgfügt wean. S'zejd zu de unlösbarn Vabindunga. Außadem nend ma so a Vabindung an Stoffschluß. Mitananda vaschwoaßn ko ma nua Sachan, de aus Materialien han, de recht ähnlich zuranand han. Oiso zwoa vaschiedne Stahl-Legierunga ko ma zsammschwoaßn, aba koa Alu mid am Kupfa. Beim Schwoaßn wean de Oanzlteile an da Nahtstelln so hoaß gmacht, doss schmelzn und de Schmelze zsammlafft. Oft wad aa no zuasätzli Material zuagfiad, z. B. ois Schwoaßdraht. A des Zusatzmaterial muaß a ausreichnde Ähnlichkeit zum Material vo de oanzln Teile hom. Wei nua so kenna se de oanzln Schmelzn mischn. Nebam Schwoaßn vo am Haffa von Metalle is a möglich bstimmte Kunststoffe und Glas zum schwoaßn. Da Begriff Autogenschwoaßn is umgongssprachli. Da richtige Fachbegriff warad Gasschmelzschwoaßn. S'wean de zwoa Metallstickl, de ma vabindn mechat mit na Flamma so hoaß gmocht, doss's schmelzn. Oft werd aa no zusätzlichs Material dazuagem, dafia nimmt ma kurze Drahtstickl. De Flamm kriagt ma duachs Vabrenna vo Acetylen. Dem wead im Schwoaßbrenna Sauastoff zuagmischt. An da Luft brennt Acetylen recht schlecht, mid'm reinen Sauastoff zsammad kriagt ma aba Temperaturn bis 3200 °C. In da richtign Mischung is a
Kiew (ukrainisch: Київ/Kyjiw) is de Hapstod vo da Ukraine. Sie hot 2.868.700 Einwohna (2014). De Universität is 1834 grindt worn. Außadem gibts 17 Hoachschuin, 25 Museen, a Planetarium, Theata und aa botanische und zoologische Gärtn. De Stod woar ob 862 Zentrum vo da Kiewer Rus. 1240 is Kiew vo de Mongolen zeaschtört worn. Seit 1569 woar sie polnisch-litauische Provinzhaptstod und is spada zu Russland kemma. 1934 is de Stod anstej vo Charkow Haptstod vo da Sowjetrepublik Ukraine worn. 1943 hot während da deitschn Besatzung in Babi Jar bei Kiew a Massaka an mehra ois 33.000 Judn stattgfundn. Seit 1991 is Kiew Haptstod vo da unabhängign Republik Ukraine. Andreaskathedrale (1750) Botanischa Gartn Chreschtschatik-Boulevard Höhlenkloasta (um 1050 vo Asketn) Hydropark Kiewer Höhlnkloasta Kievo-Pečerska Lavra (12. Jh.) Kiewer Sophienkathedrale, a fünfschiffige Kreizkupplkira, Grundstoalegung war 1037 unterm Jaroslaw am Weisen, UNESCO Welterbe Kloastakira St. Michael Platz vo da Unabhängigkeit (Maidan Nezaležnosti) Taras-Schewtschenko-Boulevard Wladimirkathedrale Offizielle Seitn
Vorlage:Infobox Gemeinde in Deutschland/Wartung/Markt Middafejs is a Markt in Niedabaian, genaua im Landkroas Straubing-Bong und hod 2609 Einwohna (2015). De Gmoa gheat mit Ascha, Hoslbo und Foikafejs zua Verwoitungsgemeinschaft Mitterfejs. Es ligt am Rand vom boarischen Woid und is aa ned weid vom Geibohn weg. Da Burgamoasda is da Liabl Ande. Commons: Mitterfels – Sammlung vo Buidl, Videos und Audiodateien Middafejs: Woppmgschicht vom Haus der Bayerischen Geschichte offizielle Website der Gemeinde Mitterfels Kreismusikschule des Landkreises Straubing-Bogen Berufsfachschulen für Hauswirtschaft und Kinderpflege@1@2Vorlage:Toter Link/www.berufsschule3-straubing.de (Seite nicht mehr abrufbar; Suche in Webarchiven) TSV Mitterfels
Flutschfinger is a in de 70er Jahr aufn Markt brochte Wossaeissortn vo Langnese. Zwecks da allgemeina Nostalgiewelln hods Langnese 2002 wieder ins Programm aufgnoma. As Speiseeis hod de Form vo ana geballten Hand mid ausgstrecktnm Zeigefinger und bestähd aus de Gschmacksrichtunga Limettn, Erdbeer und Oranschn. Ois Farbstoff dienan E163 (Anthozyane), E100 (Curcumin), E160a (Carotin) und E141 (Kupferhoitige Komplexe vo de Chlorophylle und Chlorophylline). Ursprünglich war as Eis einheitlich roud. Während da Fuasboi-Weidmoastaschaft 2006 is da Flutschfinger in de Farbn Schwarz-Roud-Goid mid schwarza Colaspitzn, roudm Wossaeis mid Erdbeergschmack und geib-goidna Oranschnfruchteis produziert und ois Variante „Flutschfinger Heimspiel” obotn worn.
A Induschtrie-PC is a vojschtändiga Computer, der wo fir induschtrielle Anwendunga hergnumma weard. Des bedeit, dass a Induschtrie-PC meischtens in der Produkzion zum Einsatz kimmt. A Induschtrie-PC definiert se durch sein Anwendungsbereich und setzt se damit vo de konfenzionellen Computer ab, de wo ma „Office-PCs“ hoast, um de Untascheidung deitlich zum macha. Wia jeda anderne Computer aa, hod a Induschdrie-PC in da Regl a Fesdplattn, an Prozessa, a Motherboard und Anschlussmäglichkeitn fir Periferiegeräde. Was aba vui mehra zäjd is, dass a Induschdrie-PC alloans funktioniern ko und koane andan Geräde brachd, vo dene ea obhängig is. Je noch Fawendung san de Induschdrie-PCs in a andane Maschina eibaud, manchmoj sogar im Innan vo dera Maschin – na hoaßt ma s ‚embedded’ Induschdrie-PC – aba moaschdns stenga s aloans und san nur iba Kabej oda Funk mit dera Maschin und da EDV vom Untanehma vabundn. Waj ma an Induschdrie-PC in Fabindung mit Maschina und Produkzionsanlong eisetzd, ia a Induschdrie-PC oft vui gressane Belaschdunga ausgsetzt. Desweng san Induschtrie-PCs ofd aso konschdruierd, dass mit dene Belaschdunga ferdig wern. Des bedeit zum Beischbui dass - d’Fesdplattn, da Prozessa und olle anderna empfindlichn Baudeile aso fixierd san, dass se se aa bei grässane Fibrationa und Schläg ned
As Fiaschtndum Liachtnstoa is a suvaräna Stoot im middleiropäischn Oipnraum. As Lond liegd zwischn Östareich und da Schweiz om Ostufa van Rhein. As Fiaschtndum guid heit ois konstituzioneje Erbmonarchie af demokratisch-parlamentarischa Grundloug. De Suvaränitet liegd sowoi bam Voik ois wia aa bam Fiascht. Liachtnstoa gliadeascht se in ejf Gmoana. Haptort und Fiaschtsiez is Vaduz. Liachtnstoa houds häxde BIP pro Kopf wejdweid - s liegd ba 6'053 Mio. CHF (2015). Liachtnstoa is umgem vo d' Schweiza Kantone: St. Gallen und em Kanton Graubünden im Westn sowia'm esterraichischm Bundesland Vorarlberg im Ostn. Zamm mid Usbekistan is's oana vo de zwee Binnenstootn vo da Wejd, de sejm nua vo Binnenstootn umgem sand. De gsomde westliche Stootsgrenz za da Schwaiz entsprichd 'm Rhein-Valaff. D' estliche Stootsgrenz is prägd van [[Oipm-Houchgebiag]], 'm Rätikon. As Land grenzd af 41,1 km on d' Schwaiz. 27,1 km vo da Grenzläng entfoin af'm Kanton St. Gallen und 14,0 km af'm Kanton Graubünden. D' Grenzläng mid da Republik Esterraich betroug 34,9 km und entfoid vejig af's Bundesland Vorarlberg. Da häxde Bunkt vo Liachtnstoa is da Grauspitz mid ner Häch vo 2599 m. Da diafste Bunkt is as Ruggellea Riet mid ner Häch vo 430 m. As Land misst on seina
Jazz is a Musikrichtung, de wos ums Joa 1900 in USA entstaundn is. Sie is vua oim vo Afro-amerikanan gschoffn wuan. Da Jazz is in vüfötiga Weise weida entwicklt wuan - haifig im Crossover mid aundan Musiktraditionen und Genres. Jetzt wean a scho Musikformen zan Jazz zöht, de oft nur a weng bis gor nimma mit da afro-amerikanischen Tradition verbundn san. Da Jazz wiad weng seine künstlarischen Bedeitungen haifig ois amerikanisches Pendant zua "klassischn" eiropäischen Musik vastaundn. Außadem hod a fia vü aundare Richtungen vo da Musik, vo Pop bis Folk, neiche Meglichkeiten gschoffn. De Heakumft vom Wuat Jazz it unkleat. In friachn Jazz hod ma ois "Hot Ragtime" oda afoch "Ragtime" bezeichnet. 1909 tauchd da Begriff in dem Liad „Uncle Josh in Society“ auf: „One lady asked me if I danced the jazz …“, woarscheinlich is damit a Oat vo Ragtime-Tanz gmaant. 1913 is da Begriff ois Bezeichnung a Oat vo Musik belegt. Dees Wuat kummt meglichaweise aus da kreolischn Sproch (Patois), wo „jass“ „heftige Aktivität“, im speziön Sexualvakea bedeidd. Dazua a Quön: „If the truth were known about the origin of the word 'Jazz' it would never be mentioned in polite society.“ [„Étude“, Sept. 1924]. Da Jazz baut